《中妇织流黄》
南北朝·卢询祖

别人心已怨，愁空日复斜。然香望韩寿，磨镜待秦嘉。

残丝愁绩烂，馀织恐缣赊。支机一片石，缓转独轮车。

下帘还忆月，挑灯更惜花。似天河上景，春时织女家。

作者简介：北齐范阳涿人，卢恭道子。袭祖爵大夏男。文辞华美，下笔立成。举秀才。文宣帝天保末，出为筑长城子使。自负其才，好臧否人物，众共嫉之。后颇折节。历太子舍人、司徒记室，卒官。